**DĖL ĮGALIOJIMŲ ROKIŠKIO RAJONO SAVIVALDYBĖS ADMINISTRACIJOS DIREKTORIUI SUTEIKIMO**

2024 m. vasario 15 d. Nr. MV- 81

Rokiškis

Vadovaudamasis Lietuvos Respublikos žemės įstatymo 8 straipsnio 3 dalies 1 punktu, 9 straipsnio 1 dalies 1 punktu, 32 straipsnio 61 dalimi, Lietuvos Respublikos vietos savivaldos įstatymo 27 straipsnio 4 dalimi:

1. Į g a l i o j u Rokiškio rajono savivaldybės administracijos direktorių:

1.1. tvirtinti detaliuosius planus ir vietovės lygmens specialiojo teritorijų planavimo dokumentus;

1.2. įstatymų nustatytais atvejais tvirtinti žemėtvarkos planavimo dokumentus;

1.3. priimti sprendimus dėl žemės sklypų pagrindinės žemės naudojimo paskirties ir (ar) būdo keitimo;

1.4. išduoti sutikimus dėl savivaldybės patikėjimo teise valdomos valstybinės žemės naudojimo, susijusius su statytojo teisės įgyvendinimu, susisiekimo komunikacijų, inžinerinių tinklų tiesimu, veikla vandens telkiniuose ir žemės gelmių tyrimu, ir priimti sprendimus dėl sandoriu nustatomų servitutų patikėjimo teise valdomuose valstybinės žemės sklypuose nustatymo;

1.5. organizuoti savivaldybės teritorijos ar jos dalies žemėtvarkos schemų ir kaimo plėtros žemėtvarkos projektų, žemės paėmimo visuomenės poreikiams projektų rengimą;

1.6. sudaryti valstybinės žemės nuomos bei panaudos sutartis.

2. N u s t a t a u, kad šis potvarkis (įgaliojimas) galioja iki 2027 m. kovo 31 d.

Savivaldybės meras Ramūnas Godeliauskas

Jūratė Deksnienė